टारगेट किलिंग की घटनाओं के बाद जनवरी में 948 विलेज डिफेंस गार्ड को हथियार चलाना सिखाया था
Gram Rakshak Guards Training ; Follow Targeted killings of Kashmiri Pandits and other civilians in Kashmir valley Laetst Report On Dainik Bhaskar टारगेट किलिंग की घटनाओं के बाद जनवरी में 948 ग्राम रक्षा गार्ड को हथियार चलाना सिखाया था
जम्मू और कश्मीर पुलिस ने केंद्रीय रिजर्व पुलिस बल (CRPF) के साथ मिलकर राजौरी के कालाकोट में ग्राम रक्षा गार्ड (VDG) को स्पेशल वैपन ट्रेनिंग दी। इस स्पेशल कैम्पेन के दौरान कलाकोट में पुराने और नए दोनों सदस्यों समेत 300 लोगों को ट्रेनिंग दी गई। इसके लिए कलाकोट के तातापानी, ब्रोह, सियालसुई, पोथा और सोलकी जैसे क्षेत्रों के गांवों में अभियान चलाया गया।
जनवरी में हुई टारगेट किलिंग की घटनाओं के बाद विलेज डिफेंस गार्ड को दोबारा एक्टिव हो चुके हैं। अकेले जनवरी में 20 दिनों के अंदर 948 लोगों को वैपन ट्रेनिंग दी गई थी।
पहले जनवरी में दी जा रही ट्रेनिंग का वीडियो देखिए...
अब पढ़िए वीडीजी के सदस्यों ने क्या कहा...
क्या है विलेज डिफेंस कमेटी (VDC)
1990 के दशक में जम्मू-कश्मीर प्रशासन ने पहाड़ी इलाकों में बढ़ते आतंकी हमलों के खिलाफ ग्राम सुरक्षा समिति का गठन किया गया था। इसके चलते लोगों को खुद की और अपनों की रक्षा करने के लिए हथियार चलाना सिखाया जाता था। इस कमेटी में स्थानीय लोगों को भर्ती करके उन्हें हथियार दिए गए थे।
बाद में जब आतंकी हमले रुक गए, तब सदस्यों से हथियार वापस ले लिए गए। हाल ही में वीडीसी यानी ग्राम रक्षा समिति का नाम बदलकर अब ग्राम रक्षा गार्ड (VDG) कर दिया गया।
VDG से जुड़ी ये खबरें भी पढ़ें...
राजौरी में विलेज गार्ड को दी गईं राइफल
जनवरी में डांगरी में 7 हिंदुओं की हत्या के बाद CRPF ग्रामीणों को हथियारों की ट्रेनिंग दे रही है। भारतीय सेना ने सुंदरबनी सेक्टर में महादेव मेनका फायरिंग रेंज में VDG का एक स्पेशल फायरिंग प्रैक्टिस सेशन रखा। जिसमें LOC के पास के गांवों के 50 से ज्यादा लोग शामिल हुए थे। पढ़ें पूरी खबर...
डिफेंस कमेटी फिर एक्टिव, पर बिना तनख्वाह कितने दिन टिकेगी
5 जनवरी को जम्मू कश्मीर के राज्यपाल मनोज सिन्हा ने वादा किया कि राजौरी में काम करने वाली विलेज डिफेंस कमेटी को डोडा की तर्ज पर तैयार किया जाएगा। उधर, जम्मू-कश्मीर पुलिस के DGP दिलबाग सिंह ने भी रिटायर्ड सैनिकों को VDC में शामिल करने की बात कही।​​​​​​​ डांगरी के सरपंच धीरज कहते हैं- ‘केंद्र सरकार ने VDC के लीडर को 4,500 और मेंबर को 4,000 रुपए देने की घोषणा की है, लेकिन पूरे राजौरी में किसी VDC मेंबर को तनख्वाह नहीं मिलती। पढ़ें पूरी खबर...​​​​​​​